Odense Adresse-Contoirs Efterretninger, 1846-04-10
Den tidligere saa meget omtalte Kjøbmand C.P. J. Fogh i Nakskov har i disse Dage udgivet et Skrift, der omtaler de vigtigste Tildragelser i hans Liv, og de stændige og skammeligste Forfølgelser", han paastaaer at have været udsat for af Cancelliesecretair og Byfoged Hammerich i Nakskov. Af dette mærkelige Skrifts Jndhold leverer "Flyveposten" følgende Referat: Den 28 Febr. 1843, om Aftenen, blev der hos Foghs personlige Uven, Procurator Smith i Nakskov, efter Smiths og hans Kones Udsagn, indkastet gjennem Ruden en Flaske med Svovlsyre, hvorved nogle Effecter bleve fordærvede. For denne "Forbrydelse sigtedes Fogh, skjøndt han senere under Sagens Gang beviste sit Alibi, næmlig at han havde været paa et andet Sted, medens Flasken blev indkastet. Smith begiærede Fogh arresteret, og Byfoged Hammerich, der stedse havde viist sig som Foghs bittreste Fjende, lod ham ufortøvet af hente med to Politibetjente. Fogh fulgte godvilligt med til Raadstuen; men her tildrog sig en høist uhyggelig Scene. Fogh forlangte at stilles for Forhør, men Hammerich besvarede denne Anmodning med de Ord: Du skal faae Tid at ville dine Luus!" samt skjældte ham for Stimand og Kjæltring, Skurk, Røver og Bandit, hvilke Udtryk Hammerich senere under Sagens Gang har vedgaaet at have brugt. Dernæst befalede Hammerich Betientene at tage Stokken fra Fogh, hvorved han blev kastet omkuld, og derefter synes det at Fogh har sat sig til Modværge, hvilket vel nærmest er det Moment, der senere førte til hans Domfældelse. Foghs Forlangende at stilles ufortøvet for Forhør blev, trods Lovens Bydende, ikke taget tilfølge; han blev sat i slet Arrest, fra hvilken Stiftamtet ikke vilde løslade ham mod Caution, skjøndt en saadan Begunstigelse tidligere endogsaa var viist en Bondekarl, der havde voldtaget et 12 Aars Barn. J denne Arrest blev Fogh i nitten Maaneder, medens Sagen havde sin Gang for Under- og Overretten. Ved Underretten dømtes Fogh af Sættedommeren, Justitsraad Fasting, til 8 Maaneders Forbedringshuusarbeide i Møens Tugthuus; men denne Dom blev af Overretten under 26 Septbr. 1843 kjendt uefterrettelig Sagen blev atter optagen, og hertil kom nu den Anklage, at Fogh ved dens første Behandling havde skjældt Hammerich for en "Løgner", fordi denne havde udskjældte ham for Skurk, Røver og Bandit. For dette Udtryk dømtes Fogh ved Underretten nu at bøde sine 3 Mk., og desuden til Tugthuusarbeide for den øvrige af ham imputerede Forseelse. Ved Overretten blev denne Dom den 12 Octbr. 1844 modificeret dertil, at Fogh for Opsætlighed og Vold mod Øvrigheden dømtes til 2 Aars Fængsel i Møens Tugthuus. Denne Dom indankede Fogh for Høiesteret, som underkjendte samme og alene dømte Fogh til 30 Dages Vand og Brød, uden at mortificere Foghs om Hammerich brugte Udtryk "Løgner. Dette er en kort Fremstilling af Sagen, om hvilken Man dog vil kunne erholde et langt bedre Begreb ved at gjennemlæse Bogen. At Hammerich iøvrigt, efter at have gjort sig skyldig i en saadan Misbrug af sin Dommer myndighed og efter at være kaldet en Løgner", uden at dette Udtryk er bleven mortificeret, endnu kan beklæde sit Embede, maa i ligesaa høi Grad overraske, som den mærkelige Forskjel, der har været mellem de over Fogt afsagte Domme. Fogh er nu indgaaet med Ansøgning til Hs. Maj. Kongen om at erholde Beneficium til at sagsøge Hammerich til en Skadeserstatning af 2000 Rbd. for ulovlig Arrest og til at bøde sine 3 Mk. for sine grove og ubeviislige Skjældsord. At denne Ansøgning vil blive bevilget, derfor vidner Hs. Majestæts bekjendte, Retfærd, der vil, at saavel den Høie som den Lave skal skee ligge Ret."